Nazari kan hakkin bil'adama a Najeriya - BBC Hausa - News
Nazari kan hakkin bil'adama a Najeriya
An sabunta: 22 ga Oktoba, 2013 - An wallafa a 12:00 GMT
Najeriya ita ma za ta gabatar da ayyukanta a tsawon wannan shekaru
Majalisar Dinkin Duniya za ta yi bibiyar ayyukan hukumar kare hakkin bil'adama ta Najeriya, na tsawon shekaru hudu.
A zaman Majalisar wanda ake yi a Geneva, kungiyar kare hakkin dan adam ta Amnesty International za ta gabatar da nata rahoton, game ayyukan kare hakkin bil'adama a Najeriyar.
Rahoton Amnesty zai tabo batutuwan da suka hada da Boko Haram da kisan gillar da ake zargin jami'an tsaro da aikata wa da matsalar malalar mai dake janyo gurbata muhalli a Niger Delta da hukuncin kisa da kuma auren jinsi.
A cewar Amnesty Najeriya ba ta yi wani abin a zo a gani ba, wajen aiwatar da shawarwarin inganta hakkin dan adam da aka bata a shekarar 2009.